Cancer stomachi

Cancer stomachi (carcinoma stomachi) est morbus stomachi, accurate crebra magis inter viros quam inter mulieres species cancri, quamquam crebritas huius morbi ultimis annis subsidit. 

Cancer de tunica mucosa gastrica emanat. Centesimae nonaginta cancrum adenocarcinomata, tumores epitheliales, sunt; quinque lymphomata, quinque alia.

Diagnosis per examen gastroscopicum, per examen radiologicum ("series gastrointestinales superiores"), per scanner facta est.

 Stomachus et lamina mucosa eius 

Stomachus (ventriculus, gaster) post oesophagum cibum retinet et eum ante digestionem intestinalem chemice et mechanice praeparet liberatque portiones in duodenum.

Ventriculi parieti sunt tunica mucosa, tela submucosa, tunica muscularis. Tunicae mucosae, crassitudine 1 mm, qua cancri stomachi emanant, ex glandulis foveolisque gastricis composita est. Tunica mucosa ipsa ex lamina epitheliali mucosae et lamina propria mucosae formatur.

 Causa morbi 
Helicobacteris pylori infectio huius cancri causa esse potest. Etiam aliqua  cibi genera hunc cancrum creare potunt, nam cancri stomachi crebritas secundum civitates et ergo alimentationis mores mutat; exempli gratia maxima est in Iaponia, Chilia, Ora Opulenta, Columbia, Sina, Lusitania, Russia et Bulgaria.

 Indicia morbi 
 Defatigatio
 Sensus pressionis in abdomine superiori
 Dolores abdominis superioris
 Deminutio ponderis
 Amissio cibi appetentiae praecipue carnis
 Melaena, id est faeces cum sanguine ac haemorrhagiae 
 Foetor ex ore

 Classificatio 
Si tumor inventus parvus est (momentum T1) et cellulae malignae in nodis lymphaticis et metastases non sunt, saepe est hic cancer sanabilis, nam quinque annos post inventionem morbi circa 65 % hominum hoc cancro laborantium adhuc vivunt.

Invicem, cum tumor iam maior est (exempli gratia momentum T3), quinque annos post inventionem morbi solum 5 % hominum hoc cancro laborantium supersunt.

+TNM Classificatiohttps://web.archive.org/web/20160910132456/http://www.gi-oncology.de/download/2010/Abstracts/1-01a_Wittekind.pdf (lectum die 6 Februarii 2016)T1Tumor in laminam propriam (T1a) aut  telam submucosam (T1b) penetrat (id est carcinoma praecox).T2 Tumor in tunicam muscularem aut subserosam penetrat.T3 Tumor in tunicam serosam penetrat, sed alia membra non tangit.T4Tumor alia membra (lienem, intestinum crassum, iecur, diaphragma, parietem abdominalem, pancreas, glandulas suprarenales, renes, retroperitoneum) tangit.N0Nodi lymphatici sani sunt.N1Cellulae aegrae in uno usque ad duobus nodis lymphaticis inveniuntur.N2Cellulae aegrae in tribus ad sex nodis lymphaticis inveniuntur.N3Cellulae aegrae in septem aut pluribus nodis lymphaticis inveniuntur.M0Metastases non adsunt.M1Metastases inventae sunt.  

 Therapia 
Praecipuus modus hunc cancrum curandi est chirurgia, id est tumorem et propinquiores stomachi partes removere. Chemiotherapia et radiotherapia solum adiuvare possunt.

 Notae 

 Nexus externus 
 StatPearls de cancro stomachi 
 De stomachi cancro  

Stomachi